b'\n_START_ARTICLE_\nAklimatizacija\n_START_SECTION_\n\xc5\xbdivali\n_START_PARAGRAPH_\n\xc5\xbdivali se aklimatizirajo na razli\xc4\x8dne na\xc4\x8dine. V hladnih in vla\xc5\xbenih predelih ovcam zraste debelej\xc5\xa1a dlaka. Tudi ribe se lahko postopoma prilagodijo temperaturnim in kakovostnim spremembam vode. V trgovinah z malimi \xc5\xbeivalmi hranijo tropske ribice v aklimatizacijksih torbah, dokler ne pote\xc4\x8de proces aklimatizacije.\n_START_SECTION_\n\xc4\x8clovek\n_START_PARAGRAPH_\nKlasi\xc4\x8den primer aklimatizacije pri \xc4\x8dloveku so spremembe, ki se zgodijo po selitvi iz hladnega v vro\xc4\x8de podnebje in trajajo do sedem dni. Selitev povzro\xc4\x8di samodejno prilagoditev organizma na nove razmere na ta na\xc4\x8din, da se telo hitreje in mo\xc4\x8dneje znoji, zni\xc5\xbeata se sr\xc4\x8dni utrip in temperatura ko\xc5\xbee. Prav tako se zni\xc5\xbea raven izlo\xc4\x8danja soli v znoju. V primeru, da se telo ne aklimatizira, nastopi pove\xc4\x8dano tveganje za podvr\xc5\xbeenost vro\xc4\x8dinskim boleznim (vro\xc4\x8dinska kap, vro\xc4\x8dinski kr\xc4\x8di, plju\xc4\x8dnica)._NEWLINE_Aklimatizacija oziroma prilagajanje na visoke nadmorske vi\xc5\xa1ine traja lahko ve\xc4\x8d mesecev ali let, ko pa je kon\xc4\x8dana, omogo\xc4\x8da ljudem, da pre\xc5\xbeivijo v okolju, kjer bi brez aklimatizacije umrli. Ljudem, ki pogosto odhajajo na visoke nadmorske vi\xc5\xa1ine se pove\xc4\x8da \xc5\xa1tevilo rde\xc4\x8dih krvni\xc4\x8dk, ki omogo\xc4\x8da ve\xc4\x8dji prenos kisika po telesu in s tem kompenzirajo ni\xc5\xbejo raven kisika v ozra\xc4\x8dju.\n_START_SECTION_\nRastline\n_START_PARAGRAPH_\nVeliko rastlin, kot so javor, perunika, paradi\xc5\xbenik, lahko pre\xc5\xbeivi zmrzal, \xc4\x8de se temperatura ve\xc4\x8d dni po\xc4\x8dasi in enakomerno zni\xc5\xbeuje. Nenaden padec za tako temperaturno razliko pa bi jih umoril. Proces prilagajanja se imenuje utrjevanje in zajema razli\xc4\x8dne vrste prilagoditev, kot so zmanj\xc5\xa1evanje koli\xc4\x8dine vode v rastlini in pove\xc4\x8danje koli\xc4\x8dine sladkorjev, s \xc4\x8dimer se zni\xc5\xbea temperatura ledi\xc5\xa1\xc4\x8da rastlinskih sokov.'